作者：杜安世
词牌/韵律：杜韦娘

paragraphs: 暮春天气，莺老燕子忙如织。
间嫩叶题诗哨梅小，乍遍水、新萍圆碧。
初牡丹谢了，秋千搭起，垂杨暗锁深深陌。
暖风轻，尽日闲把、榆钱乱掷。
恨寂寂。
芳容衰减，顿敧玳枕困无力。
为少年、狂荡恩情薄，尚未有、归来消息。
想当初、凤侣鸳俦，唤作平生，更不轻离拆。
倚朱扉，泪眼滴损、红绡数尺。